PATVIRTINTA

BĮ Klaipėdos miesto sporto bazių valdymo centro direktoriaus 2018 m. rugpjūčio 31 d.

įsakymu Nr. VK -18

**BĮ KLAIPĖDOS MIESTO SPORTO BAZIŲ VALDYMO CENTRO**

**SIŪLYMŲ DĖL kLAIPĖDOS M. SAVIVALDYBĖS BIUDŽETINIŲ ŠVIETIMO ĮSTAIGŲ SPORTO SALIŲ ILGALAIKIŲ PASLAUGŲ SUTEIKIMO TVARKOS APRAŠaS**

1. **BENDROSIOS NUOSTATOS**
2. Klaipėdos miesto sporto bazių valdymo centro (toliau – centro) siūlymų dėl Klaipėdos miesto savivaldybės biudžetinių švietimo įstaigų (išskyrus sporto mokyklas) sporto salių ilgalaikių paslaugų suteikimo tvarkos aprašas (toliau – Aprašas) reglamentuoja Klaipėdos miesto sporto bazių valdymo centro (toliau – centro) siūlymų teikimus Klaipėdos miesto savivaldybės biudžetinių švietimo įstaigų (toliau – švietimo įstaiga) direktoriams dėl sporto salių ilgalaikių paslaugų suteikimo sutarčių sudarymo su juridiniais ir fiziniais asmenimis.

2. Aprašas parengtas vadovaujantis Klaipėdos miesto savivaldybės švietimo įstaigų patalpų suteikimo paslaugos ir naudojimosi stadionais (sporto aikštynais) tvarkos aprašu, patvirtintu 2017 m. rugsėjo 14 d. Klaipėdos miesto savivaldybės tarybos sprendimu Nr. T2-219 bei atsižvelgiant į Klaipėdos miesto sporto bazių valdymo centro sporto bazių paslaugų teikimo tvarkos aprašą, patvirtintą BĮ Klaipėdos miesto sporto bazių valdymo centro direktoriaus 2017 m. lapkričio 07 d. įsakymu Nr. VK -27.

1. Pagrindinės šiame tvarkos apraše vartojamos sąvokos:

3.1. **Ilgalaikė paslauga** –Paslauga, kai Paslaugos gavėjas naudojasi laisvu nuo ugdymo proceso ir kitų švietimo įstaigos organizuojamų renginių bei užsiėmimų metu patalpomis ilgiau nei 30 kalendorinių dienų (nepriklausomai, kiek kartų per savaitę ir kiek valandų).Maksimali ilgalaikės Paslaugos trukmė yra vieni mokslo metai (nuo rugsėjo 01 d. iki rugpjūčio 31 d.).

3.2. **Paslauga** – tai veikla, kai Paslaugos teikėjas suteikia teisę Paslaugos gavėjui atlygintinai naudotis švietimo įstaigos patalpomis tuo laiku, kai jomis nesinaudoja pati įstaiga savo reikmėms, t. y. laisvu nuo ugdymo proceso ir kitų švietimo įstaigos organizuojamų renginių bei užsiėmimų metu. Paslaugos gavėjas naudojasi suteiktomis patalpomis, esančiais baldais ir įranga, sanitarinėmis patalpomis, taip pat dušais ir persirengimo patalpomis, kai pagal sutartį naudojasi sporto sale. Į Paslaugos kainą įskaičiuoti mokesčiai už elektrą, vandenį, patalpų šildymą, jų valymą ir kitas komunalines paslaugas.

3.3. **Paslaugos gavėjas**- Paslaugos vartotojas (juridinis ar fizinis asmuo), kuris naudojasi Paslauga.

3.4. **Paslaugos teikėjas** – švietimo įstaiga, teikianti Paslaugą vartotojams (juridiniams ar fiziniams asmenims).

3.5. **Paslaugos sutartis** – Paslaugos sutartis, kurią pasirašo Paslaugos teikėjas ir Paslaugos gavėjas.

1. **GAUTŲ PRAŠYMŲ NAGRINĖJIMO IR SIŪLYMŲ TEIKIMO SĄLYGOS**

4. Centro interneto svetainėje adresu [www.sportobazes.lt](http://www.sportobazes.lt) bus skelbiama informacija apie švietimo įstaigų laisvus sporto salių naudojimo laikus (švietimo įstaiga, laisvas laikas, adresas, kontaktinis telefonas ir t. t.);

5. Švietimo įstaigos kiekvienų mokslo metų pradžioje, bet ne vėliau kaip iki rugsėjo 20 dienos, pateikia Centrui informaciją apie laisvą sporto salių naudojimo laiką elektroniniu paštu: sporto.r@balticum-tv.lt;

6. Paslaugos gavėjai gali teikti prašymus Centrui tik dėl švietimo įstaigų sporto salių ilgalaikių paslaugų suteikimo;

7. Centrui priimant sprendimus dėl siūlymų, Pirmumo teisė naudotis švietimo įstaigų sporto salių ilgalaikėmis paslaugomis teikiama:

7.1. biudžetinėms sporto įstaigoms jų pagrindinei veiklai vykdyti;

7.2. viešosioms sporto įstaigoms, kurių savininkė ar dalininkė yra Klaipėdos miesto savivaldybė;

7.3. sporto įstaigoms, vykdančioms pasirenkamojo vaikų ugdymo programas, finansuojamas savivaldybės sportininko krepšelio lėšomis, bei vykdančioms neformaliojo vaikų švietimo programas, finansuojamas valstybės lėšomis;

7.4. sporto organizacijų patvirtintoms Klaipėdos miesto sporto šakų rinktinėms (patvirtintoms Klaipėdos m. savivaldybės administracijos direktoriaus įsakymu);

8. Paslaugos gavėjas, norintis naudotis švietimo įstaigų sporto salių ilgalaikėmis paslaugomis, Centrui pateikia prašymą ne anksčiau kaip 30 kalendorinių dienų iki planuojamos veiklos pradžios. Prašymai priimami: pirmadieniais – ketvirtadieniais nuo 8.00 val. iki 17.00 val. (pietų pertrauka nuo 12.00 iki 12.45 val.) , penktadieniais nuo 8.00 val iki 15.45 val. (pietų pertrauka nuo 12.00 iki 12.45 val.) adresu Dariaus ir Girėno 10, Klaipėda arba elektroniniu paštu: sporto.r@balticum-tv.lt;

9. Paslaugos gavėjas prašyme nurodo: švietimo įstaigą, kurioje planuoja vykdyti veiklą, sporto salės naudojimo tikslą, pageidaujamą valandų skaičių, trukmę, sporto pratybose dalyvaujančių asmenų skaičių, atsakingų asmenų kontaktinius duomenis ir kt.

10. Centras, išnagrinėjęs gautus prašymus, atsižvelgdamas į švietimo įstaigų laisvus sporto salių naudojimo laikus, teikia švietimo įstaigos direktoriui siūlymus kokiu laiku ir kokių sporto šakų treniruotės ir užsiėmimai galėtų vykti švietimo įstaigų sporto salėse.

11. Jeigu yra gauta keletą prašymų į tą pačią švietimo įstaigos sporto salę, tuo pačiu laiku, bus atsižvelgiama į tai, kada gauti prašymai. (pirmumas suteikiamas pagal prašymų registracijos pirmumą);

12. Paslaugos gavėjas negali naudotis švietimo įstaigų sporto salių ilgalaikėmis paslaugomis, jeigu planuoja vykdyti veiklą, prieštaraujančią teisės aktams, reglamentuojantiems sportinės veiklos vykdymo sąlygas švietimo įstaigų sporto salėse.

1. **BAIGIAMOSIOS NUOSTATOS**

13. Visi iškilę ginčytini klausimai sprendžiami šalių susitarimu arba įstatymų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_